Κυρίες και κύριοι συνάδελφοι, αρχίζει η συνεδρίαση. [[Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις]] [[ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 6-12-2018 εξουσιοδότηση του Σώματος, επικυρώθηκαν με ευθύνη του Προεδρείου τα Πρακτικά της ΛΗ΄ συνεδριάσεώς του, της Πέμπτης 6 Δεκεμβρίου 2018, σε ό,τι αφορά την ψήφιση στο σύνολο του σχεδίου νόμου: «Θεματικός Τουρισμός - ειδικές μορφές τουρισμού - ρυθμίσεις για τον εκσυγχρονισμό του θεσμικού πλαισίου στον τομέα του τουρισμού και της τουριστικής εκπαίδευσης - στήριξη τουριστικής επιχειρηματικότητας και άλλες διατάξεις»]] Παρακαλείται η κυρία Γραμματέας να ανακοινώσει τις αναφορές προς το Σώμα.
Κυρίες και κύριοι συνάδελφοι, έχω την τιμή να ανακοινώσω στο Σώμα το δελτίο επικαίρων ερωτήσεων της Δευτέρας 10 Δεκεμβρίου 2018. Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής) 1. Η με αριθμό 204/4-12-2018 επίκαιρη ερώτηση του Βουλευτή Α΄ Αθηνών του Συνασπισμού Ριζοσπαστικής Αριστεράς κ. Νικολάου Φίλη προς τον Υπουργό Δικαιοσύνης, Διαφάνειας και Ανθρώπινων Δικαιωμάτων, με θέμα: «Άμεση νομοθετική πρωτοβουλία για την τροποποίηση του ν. 1608/1950 περί καταχραστών του Δημοσίου». 2. Η με αριθμό 200/3-12-2018 επίκαιρη ερώτηση του Βουλευτή Β΄ Αθηνών της Νέας Δημοκρατίας κ. Σπυρίδωνος - Αδώνιδος Γεωργιάδη προς τον Υπουργό Υγείας, με θέμα: «Αναφορικά με το ραδιοφάρμακο». 3. Η με αριθμό 192/30-11-2018 επίκαιρη ερώτηση του Βουλευτή Λακωνίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Λεωνίδα Γρηγοράκου προς τον Υπουργό Υγείας, με θέμα: «Καθυστερήσεις στη διακομιδή ασθενών από το ΕΚΑΒ σε Μονάδες Εντατικής Θεραπείας, λόγω έλλειψης ιατρικού προσωπικού». 4. Η με αριθμό 208/4-12-2018 επίκαιρη ερώτηση του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Οικονομικών, «σχετικά με τους απολυμένους εργαζόμενους των Ενώσεων Αγροτικών Συνεταιρισμών (ΕΑΣ) Λάρισας, Ελασσόνας, Φαρσάλων». Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής) 1. Η με αριθμό 201/3-12-2018 επίκαιρη ερώτηση του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Υγείας, με θέμα: «Δημιουργία Τμήματος Βραχείας Νοσηλείας /Ογκολογικής Κλινικής στο Γενικό Νοσοκομείο Δράμας». 2. Η με αριθμό 203/4-12-2018 επίκαιρη ερώτηση του Βουλευτή Ηλείας της Δημοκρατικής Συμπαράταξης ΠΑΣΟΚ - ΔΗΜΑΡ κ. Ιωάννη Κουτσούκου προς τον Υπουργό Οικονομικών, με θέμα: «Η σκοπιμότητα και η μεθόδευση της μεταφοράς στο υπερταμείο κατ' απαίτηση των δανειστών πενήντα ενός ακινήτων του δημοσίου στον Δήμο Πύργου». 3. Η με αριθμό 209/4-12-2018 επίκαιρη ερώτηση του Βουλευτή Β΄ Αθηνών του Κομμουνιστικού Κόμματος Ελλάδας κ. Χρήστου Κατσώτη προς τον Υπουργό Οικονομικών, «σχετικά με την εκχώρηση της ακίνητης δημόσιας περιουσίας σε Εταιρεία Ακινήτων του Δημοσίου (ΕΤΑΔ) - Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ)». 4 Η με αριθμό 210/4-12-2018 επίκαιρη ερώτηση του Βουλευτή του Κομμουνιστικού Κόμματος Ελλάδας κ. Εμμανουήλ Συντυχάκη προς τον Υπουργό Υγείας, «σχετικά με τις επιπτώσεις στη λειτουργία των υπηρεσιών και των συνθηκών εργασίας σε υπηρεσίες του Βενιζέλειου Νοσοκομείου από την πυρκαγιά που εκδηλώθηκε στα πρώην κτήρια του Πανεπιστημίου Κρήτης στις 23 Σεπτεμβρίου». 5. Η με αριθμό 110/29-10-2018 επίκαιρη ερώτηση του Βουλευτή Λάρισας της Νέας Δημοκρατίας κ. Μάξιμου Χαρακόπουλου προς την Υπουργό Προστασίας του Πολίτη, με θέμα: «Νέα έξαρση των κρουσμάτων βίας από περιθωριακούς χώρους». 6. Η με αριθμό 177/22-11-2018 επίκαιρη ερώτηση του Βουλευτή Σερρών της Δημοκρατικής Συμπαράταξης ΠΑΣΟΚ - ΔΗΜΑΡ κ. Μιχαήλ Τζελέπη προς την Υπουργό Προστασίας του Πολίτη, με θέμα: «Αυξημένη παραβατικότητα στον Νομό Σερρών και υποστελεχωμένη η Διεύθυνση Αστυνομίας Σερρών». 7. Η με αριθμό 183/26-11-2018 επίκαιρη ερώτηση της Βουλευτού Καστοριάς της Νέας Δημοκρατίας κ. Μαρίας Αντωνίου προς τον Υπουργό Οικονομικών, με θέμα: «Μεγάλη ζημία του ελληνικού δημοσίου, λόγω της μη μεταστέγασης της ΔOY Καστοριάς». 8. Η με αριθμό 190/27-11-2018 επίκαιρη ερώτηση του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Υγείας, «σχετικά με τα προβλήματα του Γενικού Νοσοκομείου Λάρισας». 9. Η με αριθμό 184/26-11-2018 επίκαιρη ερώτηση του Βουλευτή Αχαΐας της Νέας Δημοκρατίας κ. Ιάσονα Φωτήλα προς τον Υπουργό Υγείας, με θέμα: «Πρωτοφανής αύξηση των κρουσμάτων και θυμάτων από τον ιό του Δυτικού Νείλου». 10. Η με αριθμό 178/23-11-2018 επίκαιρη ερώτηση του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ - ΔΗΜΑΡ κ. Γεωργίου - Δημητρίου Καρρά προς τον Υπουργό Οικονομικών, με θέμα: «Θα προστατεύσει τελικά το κράτος τους συμπολίτες μας ιδιοκτήτες κατοικιών, που ταλαιπωρούνται από άδικες διεκδικήσεις του δημοσίου, οι οποίες προβάλλονται μέσω της κτηματογράφησης;». 11. Η με αριθμό 186/26-11-2018 επίκαιρη ερώτηση του Βουλευτή Λακωνίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Λεωνίδα Γρηγοράκου προς τον Υπουργό Υγείας, με θέμα: «Οριακή η κατάσταση στο Εθνικό Σύστημα Υγείας». 12. Η με αριθμό 191/27-11-2018 επίκαιρη ερώτηση του Βουλευτή Αιτωλοακαρνανίας του Κομμουνιστικού Κόμματος Ελλάδας κ. Νικολάου Μωραΐτη προς τον Υπουργό Υγείας, με θέμα: «Προβλήματα στη λειτουργία του κέντρου Φυσικής Ιατρικής και Αποκατάστασης (ΚΕΦΙΑΠ) Αμφιλοχίας». 13. Η με αριθμό 175/20-11-2018 επίκαιρη ερώτηση της Βουλευτού Β΄ Πειραιώς του Κομμουνιστικού Κόμματος Ελλάδας κ. Διαμάντως Μανωλάκου προς την Υπουργό Προστασίας του Πολίτη, με θέμα: «Για τις συνεχιζόμενες δολοφονικές επιθέσεις φασιστοειδών απέναντι σε μετανάστες εργάτες στους Δήμους Αχαρνών και Φυλής». 14. Η με αριθμό 159/16-11-2018 επίκαιρη ερώτηση του Ανεξάρτητου Βουλευτή Β' Θεσσαλονίκης κ. Γεωργίου Λαζαρίδη προς την Υπουργό Προστασίας του Πολίτη, με θέμα: «Διερεύνηση ευθυνών για τον χειρισμό και την εξέλιξη των ερευνών στις Βουλιαράτες». 15. Η με αριθμό 99/24-10-2018 επίκαιρη ερώτηση του Βουλευτή Επικρατείας του Λαϊκού Συνδέσμου - Χρυσή Αυγή κ. Χρήστου Παππά προς τον Υπουργό Εθνικής Άμυνας, με θέμα: «Επιτακτική η ανάγκη αυξήσεως της στρατιωτικής θητείας». 16. Η με αριθμό 55/11-10-2018 επίκαιρη ερώτηση του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ. Νικολάου Κούζηλου προς την Υπουργό Προστασίας του Πολίτη, με θέμα: «Ανεξέλεγκτη η κατάσταση στο κέντρο φιλοξενίας προσφύγων στο Σκαραμαγκά». 17. Η με αριθμό 2/1-10-2018 επίκαιρη ερώτηση του Βουλευτή Β΄ Πειραιά του Λαϊκού Συνδέσμου - Χρυσή Αυγή κ. Ιωάννη Λαγού προς την Υπουργό Προστασίας του Πολίτη, με θέμα: «Αναίτια βία άσκησε η ΕΛΑΣ στη διαδήλωση της Θεσσαλονίκης που διεξήχθη ενάντια στη συμφωνία των Πρεσπών». ΑΝΑΦΟΡΕΣ - ΕΡΩΤΗΣΕΙΣ (Άρθρο 130 παράγραφος 5 του Κανονισμού της Βουλής) 1. Η με αριθμό 2932/31-10-2018 ερώτηση του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ - ΔΗΜΑΡ κ. Γεωργίου - Δημητρίου Καρρά προς τον Υπουργό Οικονομικών, με θέμα: «Αποδέσμευση του Δημοτικού Κλειστού Γυμναστηρίου "Νίκης 2ου Λυκείου" Αγίας Βαρβάρας από το Υπερταμείο». Κυρίες και κύριοι συνάδελφοι, στο προγραμματισμένο για σήμερα δελτίο επικαίρων ερωτήσεων υπήρχαν δέκα επίκαιρες ερωτήσεις και μία ερώτηση προς συζήτηση, αλλά σύμφωνα με ενημέρωση του Γενικού Γραμματέα της Κυβέρνησης, δεν θα συζητηθούν για τους εξής λόγους: Συγκεκριμένα, η πρώτη με αριθμό 198/3-12-2018 επίκαιρη ερώτηση δεύτερου κύκλου του Βουλευτή Έβρου της Νέας Δημοκρατίας κ. Αναστασίου Δημοσχάκη προς τον Υπουργό Παιδείας, Έρευνας και Θρησκευμάτων, με θέμα: «Μεταφορά θέσης μέλους ΔΕΠ από την Ιατρική Σχολή του Δημοκριτείου Πανεπιστημίου Θράκης στο νεοσύστατο Πανεπιστήμιο Δυτικής Αττικής», δεν θα συζητηθεί λόγω κωλύματος του κ. Κωνσταντίνου Γαβρόγλου. Επίσης, η πρώτη με αριθμό 2854/29-10-2018 ερώτηση του κύκλου αναφορών και ερωτήσεων του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Παιδείας, Έρευνας και Θρησκευμάτων, σχετικά με τη μεταφορά μιας θέσης μέλους ΔΕΠ από την Ιατρική Σχολή του Δημοκριτείου Πανεπιστημίου Θράκης στο νεοσύστατο Πανεπιστήμιο Δυτικής Αττικής, δεν θα συζητηθεί λόγω κωλύματος του κ. Κωνσταντίνου Γαβρόγλου. Αιτία: φόρτος εργασίας.
Κύριε Πρόεδρε, θα μπορούσα να έχω τον λόγο;
Ορίστε, κύριε Κυριαζίδη, έχετε τον λόγο για ένα λεπτό.
Ευχαριστώ, κύριε Πρόεδρε. Μου δίνετε την ευκαιρία να σημειώσουμε ως κώλυμα τον φόρτο εργασίας. Βλέπω, όμως, ότι και σε άλλους δέκα συναδέλφους, που είχαν καταθέσει επίκαιρες ερωτήσεις δεν ήρθε κανένας Υπουργός να απαντήσει. Όμως, μένω στο ζήτημα, που είναι κυρίαρχο στην Ανατολική Μακεδονία και Θράκη. Και αναφέρομαι στο Δημοκρίτειο Πανεπιστήμιο. Υπάρχει έντονη ανησυχία και των πολιτών της περιοχής αυτής, αλλά και της πανεπιστημιακής κοινότητας, καθ' ότι μάλλον οδηγείται - ή υπονομεύεται - προς κλείσιμο. Γιατί το λέω αυτό; Υπάρχει ψήφισμα της Ιατρικής Σχολής, λόγω της αποψίλωσης, της απομάκρυνσης εκπαιδευτικού προσωπικού προς νέα πανεπιστήμια, που δημιουργούνται, χωρίς να αναπληρώνονται οι θέσεις στην άγονη αυτή περιοχή, όπως είναι υποχρεωμένοι λόγω διϋπουργικής επιτροπής, που έχει συσταθεί από τα Υπουργεία Παιδείας και Υγείας, προκειμένου σε αυτές τις περιοχές να καλύπτονται τα κενά, σε περίπτωση απομάκρυνσης καθηγητών. Αυτό δυστυχώς, δεν συνέβη. Γι' αυτό υπάρχει και η ανησυχία και το ψήφισμα της Ιατρικής Σχολής, το οποίο σας καταθέτω. [[Στο σημείο αυτό ο Βουλευτής κ. Κυριαζίδης καταθέτει για τα Πρακτικά το προαναφερθέν ψήφισμα, το οποίο βρίσκεται στο αρχείο του Τμήματος Γραμματείας της Διεύθυνσης Στενογραφίας και Πρακτικών της Βουλής]] Ταυτόχρονα, πρέπει να σας ενημερώσω ότι την Τετάρτη, την Πέμπτη και την Παρασκευή απέχουν οι δικηγόροι της περιοχής από την εκδίκαση υποθέσεων, διότι δημιουργείται τέταρτη νομική σχολή, λες και δεν είναι επαρκής ο αριθμός αυτών, που λειτουργούν σε αυτό το επάγγελμα, στο νομικό οπλοστάσιο της χώρας και ανοίγετε μια τέταρτη νομική σχολή. Αυτό το γεγονός υποβαθμίζει το Δημοκρίτειο Πανεπιστήμιο. Θα σας καταθέσω και το σχετικό ψήφισμα των νομικών της περιοχής για την αποδυνάμωση του Δημοκριτείου Πανεπιστημίου. [[Στο σημείο αυτό ο Βουλευτής κ. Κυριαζίδης καταθέτει για τα Πρακτικά το προαναφερθέν ψήφισμα, το οποίο βρίσκεται στο αρχείο του Τμήματος Γραμματείας της Διεύθυνσης Στενογραφίας και Πρακτικών της Βουλής]] Αυτό, βεβαίως, παρατηρείται και από τη μεταφορά των τεχνικών ιδρυμάτων. Ενώ θα έπρεπε να ενσωματωθούν στο Δημοκρίτειο, μεταφέρονται στη Θεσσαλονίκη, γεγονός που πάλι υποβαθμίζει το Δημοκρίτειο Πανεπιστήμιο.
Κύριε Κυριαζίδη, αναγκάζομαι να σας διακόψω, γιατί καταλαβαίνετε ότι δεν μπορούμε να μπούμε στην ανάλυση της ερώτησης.
Το καταλαβαίνω, κύριε Πρόεδρε. Η ερώτηση, όμως, ήταν τον Οκτώβριο. Δεν απαντήθηκε. Κατέστη επίκαιρη, με την ελπίδα ότι ύστερα από δυο μήνες θα προσέλθει ο Υπουργός. Δεν προσέρχεται και θα δούμε πάλι να έρχεται κάποια τροπολογία και να βρισκόμαστε προ τετελεσμένων γεγονότων.
Αναγκαστικά πρέπει να την επανακαταθέσετε για να επαναπροσδιοριστεί κάποια ημερομηνία.
Ευχαριστώ, κύριε Πρόεδρε, αλλά δεν είναι λειτουργία αυτή.
Θα μπει αυτομάτως κάποια ημερομηνία, εφόσον ευθύνεται ο Υπουργός, που δεν ήρθε. Θα προσδιοριστεί νέα ημερομηνία σε σύντομο χρονικό διάστημα. Σας ευχαριστώ πολύ.
Το ελπίζω.
Συνεχίζουμε με τις διαγραφές. Η πρώτη με αριθμό 199/3-12-2018 επίκαιρη ερώτηση πρώτου κύκλου του Βουλευτή Λέσβου της Νέας Δημοκρατίας κ. Χαράλαμπου Αθανασίου προς τον Υπουργό Εσωτερικών, με θέμα: «Διάσπαση του Δήμου Λέσβου», δεν θα συζητηθεί λόγω κωλύματος του Υπουργού κ. Αλεξάνδρου Χαρίτση. Αιτία: κυβερνητική αποστολή στο εσωτερικό. Η δεύτερη με αριθμό 194/3-12-2018 επίκαιρη ερώτηση πρώτου κύκλου του Βουλευτή Αχαΐας της Δημοκρατικής Συμπαράταξης ΠΑΣΟΚ - ΔΗΜΑΡ κ. Θεόδωρου Παπαθεοδώρου προς τον Υπουργό Ψηφιακής Πολιτικής, Τηλεπικοινωνιών και Ενημέρωσης, με θέμα: «Διορισμός νέου Γενικού Γραμματέα Ενημέρωσης και Επικοινωνίας», δεν θα συζητηθεί λόγω κωλύματος του Υπουργού Ψηφιακής Πολιτικής, Τηλεπικοινωνιών και Ενημέρωσης κ. Ελευθερίου Κρέτσου. Αιτία: κυβερνητική αποστολή στο εξωτερικό. Η τρίτη με αριθμό 207/4-12-2018 επίκαιρη ερώτηση πρώτου κύκλου του Βουλευτή Α΄ Θεσσαλονίκης του Κομμουνιστικού Κόμματος Ελλάδας κ. Γιάννη Δελή προς τον Υπουργό Περιβάλλοντος και Ενέργειας, με θέμα: «Προβλήματα στην κάλυψη ατομικών αναγκών σε καυσόξυλα των κατοίκων του Δήμου Μύκης στην Περιφερειακή Ενότητα Ξάνθης», δεν θα συζητηθεί λόγω κωλύματος του Υπουργού Περιβάλλοντος και Ενέργειας κ. Γεωργίου Σταθάκη και του Αναπληρωτή Υπουργού κ. Σωκράτη Φάμελλου. Αιτία: κυβερνητική αποστολή στο εσωτερικό. Η τρίτη με αριθμό 211/4-12-2018 επίκαιρη ερώτηση δεύτερου κύκλου του Βουλευτή Αττικής του Κομμουνιστικού Κόμματος Ελλάδας κ. Ιωάννη Γκιόκα προς τον Υπουργό Περιβάλλοντος και Ενέργειας, σχετικά με την «περιοχή Άγιος Ανδρέας, στη Νέα Μάκρη Αττικής και τις παράνομες διεκδικήσεις της Εκκλησίας», δεν θα συζητηθεί λόγω κωλύματος του Υπουργού Περιβάλλοντος και Ενέργειας κ. Γεωργίου Σταθάκη και του Αναπληρωτή Υπουργού κ. Σωκράτη Φάμελλου. Αιτία κυβερνητική αποστολή στο εσωτερικό. Η δεύτερη με αριθμό 205/4-12-2018 επίκαιρη ερώτηση δεύτερου κύκλου του Βουλευτή Ηρακλείου της Δημοκρατικής Συμπαράταξης ΠΑΣΟΚ - ΔΗΜΑΡ κ. Βασιλείου Κεγκέρογλου προς τον Υπουργό Οικονομίας και Ανάπτυξης, με θέμα: «Να παραταθεί ο ν.3869/10 για την προστασία της α΄ κατοικίας των υπερχρεωμένων νοικοκυριών», δεν θα συζητηθεί λόγω κωλύματος του Υπουργού Οικονομίας και Ανάπτυξης κ. Ιωάννη Δραγασάκη. Αιτία: ανειλημμένες υποχρεώσεις. Η τέταρτη με αριθμό 121/1-11-2018 επίκαιρη ερώτηση δεύτερου κύκλου του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ. Νικολάου Κούζηλου προς τον Υπουργό Παιδείας, Έρευνας και Θρησκευμάτων, με θέμα: «Μεικτή διεπιστημονική επιτροπή εμπειρογνωμόνων», δεν θα συζητηθεί. Η πέμπτη με αριθμό 74/16-10-2018 επίκαιρη ερώτηση δεύτερου κύκλου του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ.Νικολάου Κούζηλου προς τον Υπουργό Ναυτιλίας και Νησιωτικής Πολιτικής, με θέμα: «Ο σχεδιασμός για την ναυτική εκπαίδευση», δεν θα συζητηθεί. Η έκτη με αριθμό 53/11-10-2018 επίκαιρη ερώτηση δεύτερου κύκλου του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ. Νικολάου Κούζηλου προς τον Υπουργό Ναυτιλίας και Νησιωτικής Πολιτικής, με θέμα: «Ενίσχυση του Λιμενικού Σώματος εν όψει θέσπισης ΑΟΖ και εξόρυξης υδρογονανθράκων και φυσικού αερίου», δεν θα συζητηθεί. Η έβδομη με αριθμό 20/3-10-2018 επίκαιρη ερώτηση δεύτερου κύκλου του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ. Νικολάου Κούζηλου προς τον Υπουργό Ναυτιλίας και Νησιωτικής Πολιτικής, με θέμα: «Συνεχίζεται η τουρκική προκλητικότητα στο Αιγαίο», δεν θα συζητηθεί. Για όλα τα παραπάνω, υπάρχει και σχετική επιστολή από τη Γραμματεία της Κυβέρνησης. Τέλος, έχω την τιμή να ανακοινώσω στο Σώμα ότι η εξεταστική επιτροπή για τη διερεύνηση σκανδάλων στον χώρο της υγείας κατά τα έτη 1997-2014 καταθέτει το πόρισμά της, το οποίο καταχωρίζεται στα Πρακτικά της σημερινής συνεδρίασης.
Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;
Με τη συναίνεση του Σώματος και ώρα 10.20΄ λύεται η συνεδρίαση για την προσεχή Δευτέρα 10 Δεκεμβρίου 2018 και ώρα 18.00΄, με αντικείμενο εργασιών του Σώματος: κοινοβουλευτικό έλεγχο, συζήτηση επικαίρων ερωτήσεων.